350.520 - Ordinaziun davart las instituziuns d'execuziun en il chantun Grischun (OIExe)    350.520   Ordinaziun davart las instituziuns d'execuziun en il  chantun Grischun (OIExe)  dals 21-12-2021 (versiun dals 01-01-2022)  Sa basond sin l'art. 45 al. 1 da la Constituziun chantunala1) e sin l'art. 3 da la Lescha  davart l'execuziun giudiziala2)  relaschada da la Regenza ils 21 da december 2021  1. Chaussas generalas  Art.  1 Object 1 Questa ordinaziun regla: a) l'organisaziun e la cumpetenza entaifer ils stabiliments giudizials; b) la gestiun da las instituziuns d'execuziun chantunalas sco er da las instituziuns   privatas d'execuziun da chastis e da mesiras manadas en il chantun Grischun,  uschenavant  che  las  regulaziuns  vegnan  decleradas  sco  applitgablas  en  la  disposiziun da permissiun;  c) la  surveglianza  da  las  instituziuns  d'execuziun  manadas  en  il  chantun  Grischun;  d) la concepziun, l'execuziun e la realisaziun da la fermanza provisorica sco er da  l'arrest d'inquisiziun, da segirezza e d'extradiziun;  e) la  concepziun,  l'execuziun e  la  realisaziun da l'arrest  administrativ tenor il  dretg da persunas estras;  f) la concepziun, l'execuziun e la realisaziun da l'arrest ordaifer il servetsch.  1) DG 110.100 2) DG 350.500  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/350.500/rm   350.520    2. Stabiliments giudizials  2.1. INCUMBENSA  Art.  2 Stabiliment giudizial Cazas Tignez 1 L'Uffizi  per  l'execuziun  giudiziala  (uffizi)  maina  il  stabiliment  giudizial  Cazas  Tignez. 2 Il  stabiliment  giudizial  Cazas  Tignez  vegn  manà  sco  instituziun  serrada  per  l'execuziun da chastis e da mesiras. El serva: a) a l'execuziun da chastis da detenziun; b) a l'execuziun d'internaments; c) a l'execuziun da mesiras terapeuticas staziunaras u da mesiras da protecziun,    fin ch'igl è pussaivel da collocar las persunas pertutgadas en ina instituziun  adequata;  d) a  la  realisaziun  da  l'arrest  da  polizia,  d'inquisiziun,  da  segirezza  e   d'extradiziun.  3 En cas excepziunals èsi pussaivel da realisar l'arrest administrativ tenor il dretg da   persunas  estras  sco  er  plazzaments  per  motivs  da  provediment  en  il  stabiliment  giudizial Cazas Tignez. 4 En  il  stabiliment  giudizial  Cazas  Tignez  vegnan  collocads  umens,  dunnas  e  giuvenils.  Art.  3 Stabiliment giudizial Realta 1 L'uffizi maina il stabiliment giudizial Realta. 2 Il stabiliment giudizial Realta vegn manà sco instituziun averta per l'execuziun da  chastis e da mesiras. El serva: a) a l'execuziun da chastis da detenziun; b) a l'execuziun d'internaments; c) a l'execuziun da chastis en furma da mesa-praschunia e da lavur en l'externat; d) a la realisaziun da l'arrest administrativ tenor il dretg da persunas estras; e) a la realisaziun da l'arrest ordaifer il servetsch en la furma ordinada. 3 En cas excepziunals èsi pussaivel d'exequir mesiras terapeuticas staziunaras e da   realisar plazzaments per motivs da provediment en il stabiliment giudizial Realta. 4 En il stabiliment giudizial Realta vegnan collocads mo umens.  2.2. ORGANISAZIUN E CUMPETENZA  Art.  4 Direcziun da l'uffizi 1 La direcziun da l'uffizi: a) decretescha ils urdens da chasa per ils stabiliments giudizials;  2       350.520   b) fixescha l'indemnisaziun per  plazzar  en ils  stabiliments  giudizials  persunas  che vegnan collocadas da chantuns che na fan betg part dal Concordat da la  Svizra orientala davart l'execuziun da chastis;  c) fa las cunvegnas da prestaziun tenor l'artitgel 13; d) designescha – en enclegientscha cun la Baselgia evangelica e cun la Baselgia    catolica dal Grischun – las spiritualas ed ils spirituals che vegnan incaricads   cun l'assistenza spirituala en ils stabiliments giudizials (art. 32 al. 1);  e) designescha las spiritualas ed ils spirituals d'autras direcziuns religiusas che  vegnan  admess  per  l'assistenza  spirituala  en  ils  stabiliments  giudizials  (art. 32 al. 2).  Art.  5 Directura u directur 1 La directura u il directur dal stabiliment giudizial respectiv: a) maina il stabiliment giudizial; b) ha la responsabladad per l'execuziun dals chastis e da las mesiras confurm al   dretg sco er per il mantegniment da la segirezza e da l'urden en il stabiliment   giudizial;  c) procura per la realisaziun da l'execuziun da chastis e da mesiras orientada a las  ristgas;  d) decretescha las directivas necessarias, en spezial davart l'applicaziun da sforz  direct e davart l'utilisaziun da meds auxiliars;  e) coordinescha  e  surveglia  l'adempliment  da  las  incumbensas  tras  las  collavuraturas ed ils collavuraturs, maina lur engaschament e procura per la   scolaziun e per la furmaziun supplementara professiunala da las collavuraturas  e dals collavuraturs;  f) concluda  contracts,  uschenavant  che  betg  la  direcziun  da  l'uffizi  n'è  cumpetenta en chaussa.  2 Ella u el decida davart: a) protestas cunter mesiras disciplinaras; b) protestas cunter mesiras da segirada; c) transferiments urgents, sche quels vegnan ordinads durant las uras da lavur   regularas; d) il nutriment sfurzà. 3 La directura u il directur po conceder discurs a la persuna collocada.  Art.  6 Ulteriuras cumpetenzas 1 Davart  mesiras  disciplinaras  e  davart  mesiras da segirada decidan per  regla las  manadras ed ils manaders da sectur dal servetsch d'assistenza e da segirezza. 2 Davart  transferiments  urgents  decidan  ordaifer  las  uras  da  lavur  regularas  las  persunas designadas da la directura u dal directur.   3     350.520    2.3. INDEMNISAZIUN  Art.  7 Per l'execuziun da chastis e da mesiras 1 Per plazzar persunas per l'execuziun da chastis e da mesiras debitescha l'autoritad  collocanta  d'in  chantun  ch'è  participà al  Concordat  da  la  Svizra  orientala  davart   l'execuziun da chastis, a l'uffizi la dunsena che la Cumissiun d'execuziun da chastis  da la Svizra orientala ha fixà per l'execuziun da chastis. 2 Per plazzar persunas per l'execuziun da chastis e da mesiras debitescha l'autoritad  collocanta d'in chantun che n'è betg participà al Concordat da la Svizra orientala  davart  l'execuziun  da  chastis,  a  l'uffizi  almain  la  dunsena  che  la  Cumissiun  d'execuziun da chastis da la Svizra orientala ha fixà per l'execuziun da chastis.  Art.  8 Per l'arrest da polizia, d'inquisiziun e d'extradiziun 1 Per plazzar persunas ch'èn en arrest da polizia debitescha la Polizia chantunala a   l'uffizi la dunsena che la Cumissiun d'execuziun da chastis da la Svizra orientala ha   fixà per l'execuziun da chastis. 2 Per plazzar persunas ch'èn en arrest d'inquisiziun debitescha la Procura publica a  l'uffizi la dunsena che la Cumissiun d'execuziun da chastis da la Svizra orientala ha   fixà per l'execuziun da chastis. 3 Per plazzar persunas ch'èn en arrest d'extradiziun debitescha la Confederaziun a  l'uffizi la dunsena che la Cumissiun d'execuziun da chastis da la Svizra orientala ha   fixà per l'execuziun da chastis.  Art.  9 Per l'arrest administrativ tenor il dretg da persunas estras 1 Per plazzar persunas ch'èn en arrest administrativ tenor il dretg da persunas estras  debitescha l'Uffizi da migraziun e da dretg civil a l'uffizi ina dunsena ch'è 5 francs  pli  bassa  che  la  dunsena  che  la  Cumissiun  d'execuziun  da  chastis  da  la  Svizra   orientala ha fixà per l'execuziun da chastis.  Art.  10 Per l'arrest ordaifer il servetsch 1 Per  plazzar  persunas  ch'èn en  arrest  ordaifer  il  servetsch debitescha l'Uffizi  da  militar e da protecziun civila a l'uffizi la dunsena che la Cumissiun d'execuziun da   chastis da la Svizra orientala ha fixà per l'execuziun da chastis.  Art.  11 Per il plazzament per motivs da provediment 1 Per  plazzar  persunas  per  motivs  da  provediment  en  in  stabiliment  giudizial   debitescha l'Autoritad per la protecziun d'uffants e da creschids a l'uffizi la dunsena  che  la  Cumissiun  d'execuziun  da  chastis  da  la  Svizra  orientala  ha  fixà  per  l'execuziun da chastis.  4       350.520   3. Execuziun da chastis e da mesiras  Art.  12 Finamiras da l'execuziun da chastis e da mesiras 1 L'execuziun da chastis e da mesiras s'orientescha als delicts, al potenzial da ristga  ed al basegn da las persunas collocadas da midar insatge. 2 Per l'execuziun da chastis e da mesiras sto vegnir resguardà il basegn da segirezza  da  la  publicitad,  da  las  collavuraturas  e  dals  collavuraturs  da  las  instituziuns  d'execuziun sco er da las persunas collocadas. 3 Ils  cas  da l'execuziun da chastis vegnan liquidads en moda structurada tenor il   process da l'execuziun da sancziuns orientada a las ristgas.  Art.  13 Engaschament da terzas varts 1 Las instituziuns d'execuziun fan ina cunvegna da prestaziun cun las instituziuns  statalas  e privatas sco er cun las  persunas spezialisadas uffizialas e privatas  che   vegnan engaschadas per singulas incumbensas d'execuziun, sch'ellas autoriseschan  las varts engaschadas d'ordinar mesiras da segirada, mesiras repressivas u mesiras  disciplinaras. 2 En  la  cunvegna  da  prestaziun  reglan  ellas  er  il  gener  e  la  dimensiun  da  la  delegaziun d'incumbensas, las cumpetenzas delegadas sco er ils ulteriurs dretgs e las  ulteriuras obligaziuns.  Art.  14 Urden da chasa 1 En l'urden da chasa reglan las instituziuns d'execuziun pli detagliadamain ils dretgs  e las obligaziuns da las persunas collocadas. 2 Uschenavant che quai è necessari pervia da la furma d'execuziun respectiva, regla  l'urden da chasa en spezial il suandant: a) il champ d'applicaziun; b) l'organisaziun; c) l'entrada e l'extrada; d) las reglas da cumportament generalas ed il mintgadi d'execuziun; e) la lavur d'execuziun; f) la lavur, la scolaziun e la furmaziun supplementara sco er l'indemnisaziun da   lavur; g) la concepziun dal temp liber; h) l'assistenza medicinala, spirituala e sociala; i) las relaziuns cun il mund ordaifer il stabiliment d'execuziun; j) las disposiziuns da segirezza ed ils scumonds; k) las mesiras da segirada, ils fatgs disciplinars ed ils meds legals. 3 Las persunas collocadas ston observar l'urden da chasa. 4 L'urden da chasa vegn surdà a las persunas collocadas il mument da l'entrada u als  vegn rendì accessibel en autra moda.   5     350.520    3.1. STABILIMENTS GIUDIZIALS  3.1.1. Entrada  Art.  15 Cundiziuns da recepziun 1 Ils stabiliments giudizials dastgan recepir persunas collocadas mo sin basa d'ina da  las suandantas ordinaziuns: a) ina incarica d'execuziun; b) ina disposiziun da collocaziun; c) ina decisiun d'arrest; d) ina fermanza provisorica u ina retenziun poliziala.  Art.  16 Controlla d'entrada 1 La persuna collocada vegn interrogada il mument da l'entrada davart ses stadi da  sanadad. 2 Suenter l'entrada examinescha il persunal medicinal spezialisà bainprest la persuna  collocada. 3 En cas d'indizis per in tractament betg spustabel e necessari sto vegnir consultà  immediatamain ina media u in medi.  Art.  17 Orientaziun 1 Ils  stabiliments  giudizials  infurmeschan  la  persuna  collocada  il  mument  da  l'entrada en moda adequata davart ses dretgs e davart sias obligaziuns.  Art.  18 Plan d'execuziun 1 Suenter  l'entrada  e  suenter  ch'ils  scleriments  necessaris  èn  fatgs,  elavuran  ils  stabiliments giudizials in plan d'execuziun per mintga persuna collocada.  3.1.2. Mintgadi d'execuziun  Art.  19 Effects persunals 1. tar l'entrada  1 Ils stabiliments giudizials fixeschan, tge chaussas che vegnan prendidas davent da  la persuna collocada per motivs da la segirezza e da l'urden sco er per motivs da la  sanadad e da l'igiena. 2 Objects  betg admissibels  u  bagascha  memia voluminusa pon vegnir  depositads  respectivamain tramess davent sin donn e cust  da la  persuna collocada u vegnir  destruids senza indemnisaziun.  6       350.520   3 Ils stabiliments giudizials prendan davent ils daners bluts da la persuna collocada.   Ils daners bluts vegnan assegnads al conto manà per la persuna collocada. 4 Las chaussas purtadas cun sai vegnan controlladas e nudadas – almain per mintga  toc bagascha – sin ina glista dals effects. La glista dals effects vegn suttascritta da la   persuna collocada e d'ina collavuratura u d'in collavuratur dal stabiliment.  Art.  20 2. tar l'extrada 1 Il  di  da la  relaschada  surdat  il  stabiliment  giudizial  a  la  persuna collocada  las   chaussas  prendidas  davent;  cun  sia  suttascripziun conferma la  persuna collocada  d'avair survegnì enavos las chaussas. 2 Sche la  persuna  collocada dispona  il  di  da  la  relaschada d'in  dabun suenter  la  cuvrida dals custs ch'ella sto surpigliar, assegna il stabiliment giudizial quest dabun  al  conto  inditgà  da  l'autoritad  cumpetenta  u  da  la  persuna  collocada.  En  cas  excepziunals vegn il dabun consegnà a la persuna collocada en daners bluts.  Art.  21 3. en cas da fugia 1 Ils stabiliments giudizials utiliseschan ils dabuns da las persunas fugidas per cuvrir   pretensiuns avertas. 2 In  eventual  dabun  restant  e  las  chaussas  da  las  persunas  fugidas  tegnan  ils  stabiliments giudizials en salv durant 5 onns. 3 Suenter la scadenza da la durada da conservaziun po l'autoritad collocanta designar   las persunas autorisadas. Sch'ella na fa betg diever da questa pussaivladad, vegnan in  eventual  dabun restant  ed  il  retgav  da  la  reutilisaziun  da las  chaussas  laschadas  enavos assegnads al fond da sustegn.  Art.  22 Lavur e furmaziun 1. obligaziun da lavurar  1 Mintga persuna collocada è obligada da lavurar. 2 Cun excepziun da la mesa-praschunia sco er da la lavur e da l'alloschi en l'externat  vegn la lavur per regla prestada en ils manaschis dals stabiliments giudizials. 3 A persunas cun bunas qualificaziuns pon vegnir permess engaschaments da lavur  temporars  ordaifer  il  stabiliment  giudizial;  quests  engaschaments  han  lieu  sut  instrucziun e sut surveglianza. Per persunas collocadas en l'execuziun serrada è in tal   engaschament da lavur pussaivel il pli baud suenter ch'ellas han expià in terz dal  chasti.  Art.  23 2. plazza da lavur 1 La lavur vegn attribuida tenor la qualificaziun e tenor l'abilitad sco er tenor las   pussaivladads e tenor ils basegns dals manaschis dals stabiliments giudizials.   7     350.520    2 Las  persunas  collocadas  ston  observar  las  prescripziuns  da  manaschi  e  da  prevenziun  d'accidents  e  suandar  las  ordinaziuns  da  las  collavuraturas  e  dals  collavuraturs dal stabiliment. 3 Durant la lavur vegnan ellas survegliadas.  Art.  24 3. qualificaziun per ina lavur 1 Las persunas collocadas vegnan qualifitgadas periodicamain tenor las pretensiuns  da la lavur attribuida, tenor il temp da lavur, tenor il cumportament a la plazza da   lavur e tenor la productivitad. 2 La qualificaziun è la basa per fixar l'indemnisaziun da lavur. 3 La qualificaziun vegn resguardada er tar la concessiun da sortida e da congedis sco  er en ils rapports davart il cumportament.  Art.  25 4. scolaziun professiunala e furmaziun supplementara 1 En il rom da lur pussaivladads procuran ils stabiliments giudizials per purschidas  che servan a la furmaziun ed a la furmaziun supplementara persunala da las persunas  collocadas. 2 Emprendissadis,  furmaziuns  fundamentalas  professiunalas  cun  attest  u  curs  spezialisads che porschan qualificaziuns professiunalas  vegnan prendids en mira,  sche  la  motivaziun,  las  premissas  e  las  pussaivladads  d'engaschament  èn  avant  maun.  Art.  26 5. cudeschs, gasettas ed abunaments 1 Ils  stabiliments  giudizials  mettan  a  disposiziun  ina  schelta  da  cudeschs  e  da  gasettas a las persunas collocadas. 2 A las persunas collocadas poi vegnir permess da cumprar cudeschs sin agens custs.   Il  medem vala  per  abunaments  da  gasettas  u  da  revistas;  en  quest  cas  ston  las   gasettas e las revistas vegnir consegnadas directamain tras la chasa editura.  Art.  27 Sanadad ed assistenza 1. alimentaziun  1 Las persunas collocadas survegnan mintga di trais pasts. 2 Spaisas dieteticas, aditivs alimentars ed alimentaziun supplementara datti sin recept  da la media responsabla u dal medi responsabel dal stabiliment. 3 Giavischs d'alimentaziun spezials ch'èn d'attribuir a l'ideologia u a la religiun da la  persuna collocada, vegnan resguardads uschenavant sco pussaivel.  Art.  28 2. trategniment ordavert 1 Las persunas collocadas survegnan mintga di  l'occasiun da sa  trategnair  durant   almain 1 ura ordavert.  8       350.520   Art.  29 3. provediment medicinal 1 Il  provediment  medicinal  correspunda  al  standard  d'ordaifer  ils  stabiliments  giudizials. 2 El vegn per regla procurà tras il servetsch da sanadad dals stabiliments giudizials   sco  er  tras  las  medias  ed  ils  medis  dal  stabiliment.  Sin  dumonda  da  la  media  responsabla  u  dal  medi  responsabel  dal  stabiliment  engaschan  ils  stabiliments  giudizials ulteriuras medias spezialistas ed ulteriurs medis spezialists per garantir in   provediment medicinal suffizient. 3 La media u il medi na po betg vegnir tschernì libramain.  Art.  30 4. tractament dental 1 Tractaments dentals han lieu, sch'els na pon betg vegnir spustads ed èn necessaris. 2 In tractament spezial po vegnir permess dals stabiliments giudizials, suenter ch'ina  garanzia per ils custs è avant maun. 3 Ils stabiliments giudizials designeschan las dentistas ed ils dentists che vegnan en  dumonda.  Art.  31 5. igiena dal corp 1 Las persunas collocadas èn obligadas da tgirar regularmain lur corp.  Art.  32 6. assistenza spirituala 1 L'assistenza spirituala è chaussa da la Baselgia evangelica e da la Baselgia catolica   dal Grischun. 2 Spiritualas e spirituals d'autras direcziuns religiusas pon vegnir admess, sche: a) la petenta u il petent appartegna ad in'autra religiun; b) las  spiritualas  ed  ils  spirituals  admess  na  pon  betg  ademplir  ils  basegns   spirituals da la petenta u dal petent; c) ina spirituala u in spiritual da confidenza da la direcziun religiusa giavischada   vegn chattà.  Art.  33 7. assistenza sociala 1 Ils  stabiliments  giudizials  porschan  sustegn  a  las  persunas  collocadas  per  far  in'assicuranza obligatorica per la tgira da malsauns. 2 Sch'i  n'è  betg pussaivel  da concluder  in'assicuranza obligatorica  per  la  tgira  da  malsauns,  infurmeschan  ils  stabiliments  giudizials  l'autoritad  collocanta  che  la  protecziun  tras  l'assicuranza  manchia.  Els  assicureschan  las  persunas  collocadas  senza assicuranza per il tractament adequat da las consequenzas d'accidents. 3 Ils stabiliments giudizials porschan sustegn a las persunas collocadas per schliar  problems  persunals  en  connex  cun  l'execuziun  da  chastis  e  da  mesiras,  per  far  scleriments en vista a mesiras professiunalas sco er per preparar la relaschada.   9     350.520    Art.  34 Contacts entaifer ed ordaifer l'instituziun d'execuziun 1. acts giuridics tranter persunas collocadas  1 Acts giuridics  tranter  persunas collocadas èn da princip scumandads.  Il  medem  vala  er  per  acts  giuridics  tranter  persunas  collocadas  e  las  collavuraturas  u  ils   collavuraturs dal stabiliment. 2 Ils stabiliments giudizials pon permetter excepziuns, sche quai è en l'interess da la  persuna collocada e  sche quai  è  cumpatibel  cun las  finamiras  da l'execuziun da   chastis u da mesiras.  Art.  35 2. traffic da posta e da telecommunicaziun 1 Ils  stabiliments  giudizials  pon survegliar  e  restrenscher  il  traffic  da  posta  e  da  telecommunicaziun da las persunas collocadas, uschenavant che quai è cumpatibel   cun l'artitgel 36 da la Lescha davart l'execuziun giudiziala (LExeG)1). Els reglan ils  detagls en in urden da chasa. 2 Igl  è  scumandà  da  posseder  e  da  duvrar  apparats  da  communicaziun  e  da  transmissiun da datas. 3 Las  persunas  collocadas  dastgan  duvrar  ils  apparats  da  communicaziun  e  da  transmissiun da datas che vegnan mess a disposiziun dals stabiliments giudizials a  norma da l'urden da chasa.  Art.  36 3. visitas 1 Las persunas collocadas dastgan retschaiver ina giada per emna durant almain 1 ura  visitas da confamigliaras u da confamigliars u d'autras persunas da confidenza. 2 Las modalitads da las visitas sa drizzan tenor las relaziuns dal manaschi. Tenor   pussaivladad vegni prendì resguard da las circumstanzas persunalas da las persunas  collocadas. 3 Ils locals da visita vegnan survegliads. 4 Persunas  che  han  cuntrafatg  a  las  prescripziuns  da  visita  u  che  pericliteschan  considerablamain en autra moda la segirezza e l'urden dal stabiliment giudizial, pon  vegnir  exclusas  da  las  visitas  per  maximalmain  3 mais,  en  cas  da  repetiziun  permanentamain.  La consorta u il  consort,  la partenaria u il partenari da vita,  ils   uffants, ils geniturs ed ils fragliuns na dastgan betg vegnir exclus permanentamain  da las visitas. 5 Ils discurs cun defensuras e defensurs, cun advocatas ed advocats, cun spiritualas e  spirituals,  cun  represchentantas  e  represchentants  legals,  cun  represchentantas  e  represchentants d'autoritads sco er cun autras persunas d'uffizi na vegnan betg mess   a quint al dumber da visitas admissiblas.  1) DG 350.500  10    https://www.gr-lex.gr.ch/data/350.500/rm    350.520   Art.  37 4. proceduras biometricas per controllar l'access e la sortida 1 Per verifitgar l'identitad da persunas en il rom da las controllas d'access e da sortida  dastgan vegnir duvradas las suandantas datas biometricas: a) datas dactiloscopicas: improntas dals dets, da las palmas-maun e dals urs dal    maun; b) l'iris u la retina da l'egl. 2 Las  proceduras  biometricas  ston  vegnir  concepidas  uschia,  ch'ellas  vegnan  duvradas  sapientivamain  da  las  persunas  autorisantas  cun  la  finamira  da  vegnir  enconuschidas dal sistem. 3 Las datas biometricas registradas ston vegnir arcunadas sin in purtader da datas  extern che vegn surdà a la persuna pertutgada ubain sin in apparat d'elavuraziun da  datas che verifitgescha autonomamain l'identitad d'ina persuna e che n'è betg collià  cun auters apparats d'elavuraziun da datas. 4 Las datas biometricas  registradas ston vegnir protegidas – cun agid da mesiras   tecnicas ed organisatoricas – cunter l'access, cunter l'invista e cunter la midada tras  persunas nunautorisadas.  Art.  38 Surveglianza visuala visibla 1 A la surveglianza visuala na stoi betg vegnir rendì attent cun in pictogram, sch'ella   è senz'auter evidenta per las persunas pertutgadas u sch'ella vegn fatga a l'intern dal   stabiliment giudizial.  Art.  39 Surveglianza sonora 1 Surveglianzas sonoras che permettan d'identifitgar persunas èn admissiblas, sche la  segirezza e l'urden èn periclitads concretamain. 2 Il cumenzament da la surveglianza sonora che sa referescha a persunas, sto esser   evident. 3 Registraziuns n'èn betg admissiblas.  Art.  40 Sforz direct e meds auxiliars 1 L'applicaziun  da  sforz  direct  e  l'utilisaziun  da  meds  auxiliars  premettan  ina  scolaziun correspundenta e ston vegnir protocolladas. 2 Ils stabiliments giudizials fixeschan il suandant en ina directiva: a) las furmas dal sforz direct e dals meds auxiliars; b) la qualificaziun da las persunas ch'èn autorisadas d'applitgar sforz; c) ils andaments, las rollas e las persunas responsablas; d) ils rapports che ston vegnir elavurads suenter ina intervenziun. 3 La directura u il directur sto vegnir infurmà davart l'applicaziun da sforz direct e   davart l'utilisaziun da meds auxiliars.   11     350.520    Art.  41 Chauma da la fom 1 Sch'ina persuna collocada refusa da mangiar e da baiver, vegn infurmà la media u il  medi dal stabiliment. 2 La media u il  medi dal stabiliment infurmescha la persuna collocada davart las   ristgas ch'èn colliadas cun refusar da mangiar e da baiver. Sch'ina chapientscha clera  e segira tranter la media u il medi dal stabiliment e la persuna collocada n'è betg  pussaivla,  vegn  engaschada  ina  translatura  u  in  translatur  ubain  in'autra  persuna  auxiliara adattada. 3 Malgrà che la persuna collocada ha exprimì da refusar da mangiar e da baiver, la  vegnan offrids trais pasts per di. L'access a bavrondas è garantì.  3.1.3. Execuziun da las mesiras disciplinaras  Art.  42 Multa disciplinara 1 Las multas disciplinaras vegnan pajadas cun la part da l'indemnisaziun da lavur  ch'è previsa per il pajament en daner blut u per las cumpras. 2 Sche la multa disciplinara na po betg vegnir pajada cun il dabun disponibel, vegn  ella messa a quint a l'indemnisaziun da lavur che duai vegnir pajada ora, nun che la  persuna collocada dovria tala per far expensas indispensablas u per cumprar artitgels  urgentamain necessaris. 3 Las  multas  disciplinaras  van  a  favur  dal  fond  da  sustegn  dals  stabiliments  giudizials.  Art.  43 Arrest 1 L'arrest vegn exequì en cellas ch'èn equipadas sulettamain cun ina pussaivladad da  durmir e cun las installaziuns indispensablas per l'igiena. 2 Durant l'arrest è la persuna collocada exclusa da la lavur, da las activitads da temp  liber, da las occurrenzas, da las cumpras e da las relaziuns cun il mund ordaifer il   stabiliment. La cella dastga vegnir bandunada mo per sa trategnair ordavert sco er  per il contact cun las autoritads da surveglianza, cun las defensuras ed ils defensurs,  cun las advocatas ed ils advocats, cun las spiritualas ed ils spirituals sco er cun las  medias ed ils medis. 3 Ils stabiliments giudizials designeschan las cellas che servan ad exequir l'arrest.  3.1.4. Finiziun da l'execuziun da chastis e da mesiras  Art.  44 Rapports davart il cumportament ed obligaziun d'infurmaziun 1 Sin  dumonda  da  las  autoritads  collocantas  u  da  las  dretgiras  redigian  ils  stabiliments giudizials rapports davart il cumportament da las persunas collocadas.  12       350.520   2 Senza vegnir intimads infurmeschan ils stabiliments giudizials immediatamain las  autoritads collocantas davart eveniments extraordinaris che concernan las persunas  collocadas.  Art.  45 Extrada 1 Ils stabiliments giudizials dastgan laschar extrar ina persuna collocada, mo sche: a) l'autoritad collocanta ordinescha la relaschada; b) l'autoritad cumpetenta ordinescha il transferiment.  3.2. INSTITUZIUN D'EXECUZIUN PER MESIRAS  TERAPEUTICAS  Art.  46 Incarica 1 Ils  Servetschs  psichiatrics  dal  Grischun  mainan  l'instituziun  d'execuziun  per  mesiras terapeuticas. 2 L'instituziun  d'execuziun  per  mesiras  terapeuticas  maina  partiziuns  serradas  ed  avertas per l'execuziun da chastis e da mesiras. Ella serva: a) a  l'execuziun  da  mesiras  terapeuticas  staziunaras  (art. 59  ed  art. 60  dal   Cudesch penal [CP]1)); b) a l'intervenziun en cas da crisa; c) a la dimora staziunara per cumenzar cun il tractament ambulant (art.  63 al. 3   CP); d) a l'execuziun da chastis divergenta en cas da persunas collocadas cun grevs   problems psichics (art. 80 CP). 3 L'instituziun d'execuziun per mesiras terapeuticas recepescha dunnas ed umens.  Art.  47 Indemnisaziun 1 Per plazzar ina persuna en l'instituziun d'execuziun per mesiras terapeuticas sto  l'autoritad collocanta pajar als Servetschs psichiatrics dal Grischun las contribuziuns  debitadas tenor la legislaziun davart l'assicuranza da malsauns sco er l'indemnisaziun  fixada.  Art.  48 Lavur e furmaziun 1 Las regulaziuns da questa ordinaziun davart la lavur e davart la furmaziun na valan  betg per l'instituziun d'execuziun per mesiras terapeuticas.  Art.  49 Provediment medicinal 1 Ina  da  las  medias  responsablas  u  in  dals  medis  responsabels  examinescha  la  persuna collocada il di da l'entrada.  1) CS 311.0   13   http://db.clex.ch/link/Bund/311.0/rm   350.520    Art.  50 Execuziun da multas disciplinaras e da l'arrest 1 Las regulaziuns da questa ordinaziun davart l'execuziun da multas disciplinaras e   da l'arrest na valan betg per l'instituziun d'execuziun per mesiras terapeuticas.  Art.  51 Tractament dals effects persunals en cas da fugia 1 Sche nagin na fa valair  per sai  il  dabun restant d'ina persuna fugida suenter la  cuvrida dals custs tenor l'artitgel 21 alinea 1, finanziescha l'instituziun d'execuziun  per  mesiras  terapeuticas  acquisiziuns  u  activitads  particularas  per  las  persunas  collocadas cun quest dabun.  Art.  52 Regulaziuns cumplementaras 1 Dal  rest  valan  las  regulaziuns  per  l'execuziun  da  chastis  e  da  mesiras  en  ils  stabiliments  giudizials  confurm al  senn  per  l'instituziun  d'execuziun  per  mesiras   terapeuticas.  3.3. SURVEGLIANZA  Art.  53 Stabiliments giudizials 1 Il  Departament  da  giustia,  segirezza  e  sanadad  accepta  l'urden  da  chasa  dals  stabiliments giudizials. El suttametta l'urden da chasa acceptà al Concordat da la  Svizra orientala davart l'execuziun da chastis per l'approvaziun. 2 Il  Concordat  da  la  Svizra  orientala  davart  l'execuziun  da  chastis  approvescha  l'urden da chasa dals stabiliments giudizials.  Art.  54 Instituziun d'execuziun per mesiras terapeuticas 1. scleriments tenor il dretg da surveglianza  1 Il Departament da giustia, segirezza e sanadad surveglia l'instituziun d'execuziun  per mesiras terapeuticas. 2 El  controllescha  periodicamain,  sche  l'instituziun  d'execuziun  per  mesiras  terapeuticas observa las prescripziuns giuridicas. 3 El sa procura mintga onn in rapport davart l'activitad da l'instituziun d'execuziun  per mesiras terapeuticas tar ils Servetschs psichiatrics dal Grischun, tar l'uffizi e tar   l'Uffizi da sanadad. 4 El po far visitas da controlla en cooperaziun cun ina persuna spezialisada.  Art.  55 2. obligaziun d'annunzia 1 Ils Servetschs psichiatrics dal Grischun, l'uffizi e l'Uffizi da sanadad annunzian al  Departament  da  giustia,  segirezza  e  sanadad  cas  che  pudessan  pretender  ina  intervenziun tenor il dretg da surveglianza.  14       350.520   Art.  56 Instituziuns privatas 1. procedura da permissiun  1 Las  instituziuns  privatas  inoltreschan  la  dumonda  d'admissiun  per  manar  ina  instituziun  d'execuziun  en  il  senn  da  l'artitgel 13d  LExeG1) al  Departament  da  giustia, segirezza e sanadad. 2 La dumonda sto cuntegnair en spezial ils suandants documents e las suandantas   indicaziuns: a) la  permissiun  chantunala  per  manar  ina  instituziun  tenor  la  legislaziun  da   sanadad, da persunas cun impediments u da scola; b) l'instituziun purtadra e l'organisaziun; c) in extract dal register penal per la direcziun; d) in extract dal register da scussiun per l'instituziun e per la direcziun; e) il lieu ed il plan dal territori; f) la purschida da prestaziuns; g) il concept da manaschi e da segirezza; h) il model directiv; i) il concept d'assistenza; j) il plan da plazzas; k) l'urden da chasa. 3 L'uffizi fixescha tge ch'ils secturs enumerads en l'alinea 2 ston cuntegnair.  Art.  57 2. scleriments tenor il dretg da surveglianza 1 Il Departament da giustia, segirezza e sanadad surveglia las instituziuns privatas  d'execuziun da chastis e da mesiras. 2 El publitgescha ina glista cun las instituziuns privatas ch'èn admessas a l'execuziun  da chastis e da mesiras. 3 El  controllescha  periodicamain,  sche  las  instituziuns  privatas  d'execuziun  da  chastis e da mesiras observan las cundiziuns ch'èn cuntegnidas en la permissiun sco  er las ulteriuras prescripziuns giuridicas. 4 El sa procura mintga onn in rapport tar l'uffizi e tar l'autoritad chantunala che ha  concedì la permissiun da manaschi tenor la legislaziun da sanadad, da persunas cun  impediments u da scola. 5 El po far visitas da controlla en cooperaziun cun ina persuna spezialisada.  Art.  58 3. obligaziun d'annunzia 1 Las instituziuns privatas d'execuziun da chastis e da mesiras, l'uffizi e l'autoritad  chantunala che ha concedì a l'instituziun privata la permissiun da manaschi tenor la  legislaziun  da  sanadad,  da  persunas  cun  impediments  u  da  scola  annunzian  al  Departament  da  giustia,  segirezza  e  sanadad  cas  che  pudessan  pretender  ina  intervenziun tenor il dretg da surveglianza.  1) DG 350.500   15   https://www.gr-lex.gr.ch/data/350.500/rm   350.520    4. Fermanza provisorica, arrest d'inquisiziun, da segirezza e  d'extradiziun  Art.  59 Instituziuns d'execuziun 1 La Procura publica maina praschuns d'inquisiziun a Glion, a Tavau, a Tusaun ed a  Samedan. Questas praschuns servan a plazzar persunas prendidas provisoricamain  en fermanza sco er ad exequir l'arrest d'inquisiziun, da segirezza e d'extradiziun. 2 La fermanza provisorica sco er l'arrest d'inquisiziun, da segirezza e d'extradiziun  pon er vegnir exequids en ils stabiliments giudizials sco er en autras instituziuns   adattadas. Per il manaschi è responsabla l'instituziun respectiva. 3 En ils stabiliments giudizials assistan las collavuraturas ed ils collavuraturs dals  stabiliments giudizials las persunas collocadas, en las autras instituziuns la Polizia  chantunala u il persunal da la clinica. Per il provediment medicinal e per l'assistenza  spirituala pon vegnir engaschadas persunas spezialisadas externas.  Art.  60 Autoritad collocanta 1 L'autoritad collocanta en il senn da las suandantas regulaziuns è: a) per  la  fermanza  provisorica:  la  Polizia  chantunala,  nun  ch'i  saja  vegnida   introducida ina procedura penala, uschiglio la Procura publica; b) per l'arrest d'inquisiziun: la Procura publica; c) per l'arrest da segirezza: la dretgira che maina la procedura; d) per l'arrest d'extradiziun: l'autoritad federala cumpetenta.  Art.  61 Effects persunals 1 L'instituziun cumpetenta per l'execuziun controllescha la  glista dals effects ch'è  vegnida fatga da la polizia e consegna ina copia da la glista dals effects a l'autoritad  collocanta. 2 A las persunas collocadas vegn surlaschada la vestgadira, la vestgadira sut ed ils  artitgels da tualetta sco er – sin lur giavisch – il cliniez purtà ed uras purtadas che na   cuntegnan nagina tecnica d'infurmaziun e da communicaziun. Ellas ston confermar  en scrit che quests effects persunals sajan vegnids surlaschads ad ellas.  Art.  62 Lavur ed indemnisaziun da lavur 1 Las persunas collocadas n'èn betg obligadas da lavurar. 2 A  las  persunas  collocadas  po  l'autoritad  collocanta  permetter  in'occupaziun  adequata en lur cella u en lur chombra u – sche l'execuziun ha lieu en in stabiliment   giudizial – a las plazzas da lavur da quest stabiliment. 3 Per  la  lavur  attribuida survegnan  las  persunas  collocadas  ina indemnisaziun da  lavur  tenor  las  directivas  da  la  Cumissiun  d'execuziun  da  chastis  da  la  Svizra  orientala davart l'indemnisaziun da lavur en stabiliments giudizials.  16       350.520   Art.  63 Trategniment ordavert 1 Il pli tard suenter 1 emna survegnan las persunas collocadas mintga di l'occasiun da  sa trategnair durant almain 1 ura ordavert. 2 L'autoritad collocanta po fixar cundiziuns per il trategniment ordavert.  Art.  64 Contact cun il mund exteriur 1 L'autoritad collocanta  controllescha il  contact  cun il  mund exteriur.  Il  dretg da  contacts  privilegiads  senza  surveglianza  han  mo  la  defensura  u  il  defensur,  la  procuratura u il procuratur, la persuna incumbensada cun la prevenziun sin basa d'in   mandat preventiv cun vigur legala sco er las represchentantas ed ils represchentants  da las autoritads. 2 L'autoritad collocanta controllescha la  correspundenza ed autras  spediziuns.  Per  segirar  l'intent  d'inquisiziun  po  ella  ordinar  restricziuns  u  scumandar  la  correspundenza cun tschertas persunas. L'autoritad collocanta po delegar la controlla  dal tuttafatg u per part a l'instituziun cumpetenta per l'execuziun. 3 Il contact per telefon è admess a las persunas collocadas mo cun la permissiun da   l'autoritad collocanta. 4 Visitas èn admessas mo cun la permissiun da l'autoritad collocanta. Quella fixescha  – en enclegientscha cun l'instituziun d'execuziun – il dumber da visitas, il dumber da  visitadras  e visitaders,  il  mument  da las  visitas sco er  la durada da las visitas  e   decida, sch'ina persuna da controlla sto esser preschenta u betg. 5 Cun la permissiun da l'autoritad collocanta pon las persunas collocadas sa laschar   procurar sin agens custs cudeschs, revistas e gasettas sco er materialias, uschenavant   che quai è cumpatibel cun l'urden da chasa.  Art.  65 Plazzament en l'arrest isolà 1 L'autoritad  collocanta  ordinescha  in  plazzament  en  l'arrest  isolà,  sche  l'intent  d'inquisiziun pretenda quai. 2 En l'arrest isolà lavuran las persunas collocadas sulettas e passentan lur temp liber   en la cella.  Art.  66 Fatgs disciplinars 1 Cuntravenziuns da las persunas collocadas cunter l'urden dal stabiliment giudizial u  cunter ordinaziuns da l'instituziun d'execuziun pon vegnir chastiadas cun mesiras   disciplinaras. 2 Las suandantas mesiras disciplinaras pon vegnir ordinadas: a) reprimanda; b) restricziun u privaziun dal dretg da disponer dals meds finanzials, e quai fin   3 mais; c) exclusiun da la participaziun ad activitads cuminaivlas u ad activitads da temp   liber, e quai fin 3 mais, en cas da repetiziun fin 6 mais;   17     350.520    d) restricziun u privaziun da medias scrittas u electronicas sco er dal possess  d'apparats da reproducziun da tuns e da maletgs, e quai fin 2 mais, en cas da  repetiziun fin 6 mais;  e) restricziun u privaziun dal dretg da visita u da correspundenza,  e quai  fin  3 mais.  Resalvà resta il  contact cun las autoritads da surveglianza,  cun las   defensuras  ed  ils  defensurs,  cun  las  advocatas  ed  ils  advocats,  cun  las  spiritualas ed ils spirituals sco er cun las medias ed ils medis;  f) arrest fin 14 dis. 3 Pliras mesiras disciplinaras pon vegnir colliadas ina cun l'autra. 4 L'arrest è admissibel mo en cas da surpassaments disciplinars grevs e repetids.  Art.  67 Protecziun giuridica 1. fermanza ed arrest d'inquisiziun  1 Sche la fermanza provisorica u l'arrest d'inquisiziun vegn exequì en in stabiliment   giudizial, sa drizzan la cumpetenza per ordinar decisiuns dal dretg d'execuziun sco  er il recurs cunter talas decisiuns tenor l'artitgel 46 e l'artitgel 47 alinea 1 LExeG1),  nun che l'autoritad collocanta saja cumpetenta sin basa dal dretg federal. 2 Sche la  fermanza provisorica u l'arrest  d'inquisiziun vegn exequì  insanua auter,  prenda l'autoritad collocanta tut las decisiuns dal dretg d'execuziun. 3 Cunter decisiuns tenor l'alinea 1 e l'alinea 2 poi vegnir fatg recurs administrativ tar  il  Departament  da  giustia,  segirezza  e  sanadad  entaifer  30  dis  dapi  la   communicaziun. 4 Cunter decisiuns da recurs dal Departament da giustia, segirezza e sanadad pon las  persunas pertutgadas e la Procura publica far recurs tar la Dretgira chantunala. Per la  procedura valan las regulaziuns dal recurs penal confurm al senn.  Art.  68 2. arrest da segirezza 1 Sche l'arrest  da segirezza vegn exequì en in stabiliment giudizial,  sa drizzan la   cumpetenza per ordinar decisiuns dal dretg d'execuziun sco er il recurs cunter talas   decisiuns tenor l'artitgel 46 e l'artitgel 47 LExeG2), nun che la dretgira che maina la  procedura saja cumpetenta sin basa dal dretg federal. 2 Sche l'arrest da segirezza vegn exequì insanua auter, prenda la dretgira che maina  la procedura tut las decisiuns dal dretg d'execuziun. 3 Cunter  decisiuns  tenor  l'alinea 1  e  l'alinea 2  pon  las  persunas  pertutgadas  e  la  Procura publica far recurs tar la Dretgira chantunala, nun ch'i possia vegnir recurrì   tar  il  Tribunal  federal.  Per  la  procedura  valan  las  regulaziuns  dal  recurs  penal   confurm al senn.  1) DG 350.500 2) DG 350.500  18    https://www.gr-lex.gr.ch/data/350.500/rm https://www.gr-lex.gr.ch/data/350.500/rm    350.520   Art.  69 3. arrest d'extradiziun 1 Per l'arrest d'extradiziun sa drizzan la cumpetenza per ordinar decisiuns dal dretg  d'execuziun sco er il recurs cunter talas decisiuns tenor ils artitgels 46 ss. LExeG1),  nun che l'autoritad collocanta saja cumpetenta sin basa dal dretg federal.  Art.  70 Regulaziuns cumplementaras 1 Per  la  fermanza  provisorica  sco  er  per  l'arrest  d'inquisiziun,  da  segirezza  e  d'extradiziun valan dal rest las regulaziuns per l'execuziun da chastis e da mesiras  confurm al senn, uschenavant ch'i n'è betg previs insatge auter.  5. Arrest administrativ tenor il dretg da persunas estras  Art.  71 Contact cun il mund exteriur 1 Las persunas collocadas han il  dretg da far telefonats sin agens custs.  Sch'i  dat   indizis  concrets  che telefonats  pericliteschian  la  segirezza u  l'intent  da  l'arrest  u   vegnian malduvrads per fugir, po il traffic da telefon cun tschertas persunas vegnir  scumandà temporarmain u vegnir restrenschì a tschertas persunas. 2 Las persunas collocadas dastgan trametter e retschaiver brevs e pachets sin agens   custs. Las spediziuns na dastgan cuntegnair nagins objects inadmissibels. Objects  inadmissibels vegnan prendids davent en preschientscha da la persuna collocada e  mess tar ses effects persunals. 3 Las persunas collocadas han il dretg da visitas nunsurvegliadas. Las visitadras ed  ils  visitaders  ston  dumandar  ina  permissiun  da  l'instituziun  cumpetenta  per  l'execuziun. La permissiun po vegnir concedida en general.  Art.  72 Protecziun giuridica 1 Sche l'arrest  preparatoric,  l'arrest  d'expulsiun  u  l'arrest  pervia  d'insubordinaziun  vegn exequì en in stabiliment giudizial, sa drizzan la cumpetenza per ordinar mesiras  disciplinaras  sco  er  il  recurs  cunter  talas  mesiras  tenor  l'artitgel  46  e  l'artitgel 47 alinea 1 LExeG2). 2 Sche  l'arrest  d'expulsiun  vegn  exequì  en  ina  praschun  d'inquisiziun,  prenda  la  Polizia chantunala las decisiuns necessarias tenor il dretg d'execuziun.  Art.  73 Regulaziuns cumplementaras 1 Per  l'arrest  administrativ  tenor  il  dretg  da  persunas  estras  valan  dal  rest  las  regulaziuns per l'execuziun da chastis e da mesiras confurm al senn, uschenavant   ch'i n'è betg previs insatge auter.  1) DG 350.500 2) DG 350.500   19   https://www.gr-lex.gr.ch/data/350.500/rm https://www.gr-lex.gr.ch/data/350.500/rm   350.520    6. Arrest ordaifer il servetsch  Art.  74 Cumpetenza 1 L'Uffizi da militar e da protecziun civila exequescha l'arrest ordaifer il servetsch.   Per l'execuziun sfurzada da l'arrest ordaifer il servetsch po el revegnir a l'agid da la  Polizia chantunala. 2 L'arrest ordaifer il servetsch vegn per regla exequì en ils stabiliments militars sut la  responsabladad dal militar. 3 Sche  quai  n'è  betg  pussaivel,  vegn  l'arrest  ordaifer  il  servetsch  exequì  en  ils   stabiliments giudizials.  Art.  75 Fatgs disciplinars 1 Cuntravenziuns da las persunas collocadas cunter l'urden dal stabiliment giudizial u  cunter ordinaziuns da l'instituziun d'execuziun pon vegnir chastiadas cun ina multa  fin 500 francs.  Art.  76 Protecziun giuridica 1 Sche l'arrest ordaifer il servetsch vegn exequì en in stabiliment giudizial, sa drizzan   la cumpetenza per ordinar mesiras disciplinaras sco er il recurs cunter talas mesiras   tenor l'artitgel 46 e l'artitgel 47 alinea 1 LExeG1). Las ulteriuras decisiuns dal dretg  d'execuziun vegnan prendidas da l'Uffizi da militar e da protecziun civila. 2 Sche  l'arrest  ordaifer  il  servetsch  vegn  exequì  en  stabiliments  militars,  prenda  l'Uffizi da militar e da protecziun civila tut las decisiuns dal dretg d'execuziun.  Art.  77 Regulaziuns cumplementaras 1 Per l'execuziun da l'arrest ordaifer il servetsch valan dal rest las regulaziuns per  l'execuziun da chastis e da mesiras confurm al senn, uschenavant ch'i n'è betg previs   insatge auter.  1) DG 350.500  20    https://www.gr-lex.gr.ch/data/350.500/rm    350.520   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-12-2021 01-01-2022 relasch emprima versiun 2021-051   21     350.520    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-12-2021 01-01-2022 emprima versiun 2021-051  22     	1. Chaussas generalas 	Art. 1 Object  	2. Stabiliments giudizials 	2.1. Incumbensa 	Art. 2 Stabiliment giudizial Cazas Tignez 	Art. 3 Stabiliment giudizial Realta  	2.2. Organisaziun e cumpetenza 	Art. 4 Direcziun da l'uffizi 	Art. 5 Directura u directur 	Art. 6 Ulteriuras cumpetenzas  	2.3. Indemnisaziun 	Art. 7 Per l'execuziun da chastis e da mesiras 	Art. 8 Per l'arrest da polizia, d'inquisiziun e d'extradiziun 	Art. 9 Per l'arrest administrativ tenor il dretg da persunas estras 	Art. 10 Per l'arrest ordaifer il servetsch 	Art. 11 Per il plazzament per motivs da provediment   	3. Execuziun da chastis e da mesiras 	Art. 12 Finamiras da l'execuziun da chastis e da mesiras 	Art. 13 Engaschament da terzas varts 	Art. 14 Urden da chasa 	3.1. Stabiliments giudizials 	3.1.1. Entrada 	Art. 15 Cundiziuns da recepziun 	Art. 16 Controlla d'entrada 	Art. 17 Orientaziun 	Art. 18 Plan d'execuziun  	3.1.2. Mintgadi d'execuziun 	Art. 19 Effects persunals 1. tar l'entrada 	Art. 20 2. tar l'extrada 	Art. 21 3. en cas da fugia 	Art. 22 Lavur e furmaziun 1. obligaziun da lavurar 	Art. 23 2. plazza da lavur 	Art. 24 3. qualificaziun per ina lavur 	Art. 25 4. scolaziun professiunala e furmaziun supplementara 	Art. 26 5. cudeschs, gasettas ed abunaments 	Art. 27 Sanadad ed assistenza 1. alimentaziun 	Art. 28 2. trategniment ordavert 	Art. 29 3. provediment medicinal 	Art. 30 4. tractament dental 	Art. 31 5. igiena dal corp 	Art. 32 6. assistenza spirituala 	Art. 33 7. assistenza sociala 	Art. 34 Contacts entaifer ed ordaifer l'instituziun d'execuziun 1. acts giuridics tranter persunas collocadas 	Art. 35 2. traffic da posta e da telecommunicaziun 	Art. 36 3. visitas 	Art. 37 4. proceduras biometricas per controllar l'access e la sortida 	Art. 38 Surveglianza visuala visibla 	Art. 39 Surveglianza sonora 	Art. 40 Sforz direct e meds auxiliars 	Art. 41 Chauma da la fom  	3.1.3. Execuziun da las mesiras disciplinaras 	Art. 42 Multa disciplinara 	Art. 43 Arrest  	3.1.4. Finiziun da l'execuziun da chastis e da mesiras 	Art. 44 Rapports davart il cumportament ed obligaziun d'infurmaziun 	Art. 45 Extrada   	3.2. Instituziun d'execuziun per mesiras terapeuticas 	Art. 46 Incarica 	Art. 47 Indemnisaziun 	Art. 48 Lavur e furmaziun 	Art. 49 Provediment medicinal 	Art. 50 Execuziun da multas disciplinaras e da l'arrest 	Art. 51 Tractament dals effects persunals en cas da fugia 	Art. 52 Regulaziuns cumplementaras  	3.3. Surveglianza 	Art. 53 Stabiliments giudizials 	Art. 54 Instituziun d'execuziun per mesiras terapeuticas 1. scleriments tenor il dretg da surveglianza 	Art. 55 2. obligaziun d'annunzia 	Art. 56 Instituziuns privatas 1. procedura da permissiun 	Art. 57 2. scleriments tenor il dretg da surveglianza 	Art. 58 3. obligaziun d'annunzia   	4. Fermanza provisorica, arrest d'inquisiziun, da segirezza e d'extradiziun 	Art. 59 Instituziuns d'execuziun 	Art. 60 Autoritad collocanta 	Art. 61 Effects persunals 	Art. 62 Lavur ed indemnisaziun da lavur 	Art. 63 Trategniment ordavert 	Art. 64 Contact cun il mund exteriur 	Art. 65 Plazzament en l'arrest isolà 	Art. 66 Fatgs disciplinars 	Art. 67 Protecziun giuridica 1. fermanza ed arrest d'inquisiziun 	Art. 68 2. arrest da segirezza 	Art. 69 3. arrest d'extradiziun 	Art. 70 Regulaziuns cumplementaras  	5. Arrest administrativ tenor il dretg da persunas estras 	Art. 71 Contact cun il mund exteriur 	Art. 72 Protecziun giuridica 	Art. 73 Regulaziuns cumplementaras  	6. Arrest ordaifer il servetsch 	Art. 74 Cumpetenza 	Art. 75 Fatgs disciplinars 	Art. 76 Protecziun giuridica 	Art. 77 Regulaziuns cumplementaras   		2021-12-23T12:48:39+0100 	"7001 Chur" 	"Gesetzessammlung Kanton Graubünden"